# Kaló Flórián

(Bp., 1932. jún. 16.– ): színész. Pályáját a SzAk elvégzése után 1954-ben a Szegedi Nemzeti Színházban kezdte. 1961-től a József Attila Színház tagja. Számtalan klasszikus és modern, zenés és prózai műben alakított kitűnő, emlékezetes karakterszerepeket. Könnyed, elegáns stílusban, pontos muzikalitással megformált figuráival aratja legnagyobb sikereit. Színpadi műveket és rádiójátékokat is ír. Jászai Mari-díjas (1974), érdemes művész (1984, 1986). F.Sz. Roat (Knott: Várj, míg sötét lesz!); Szilvai professzor (Szigligeti E.: Liliomfi); Fourageot (Gandillot–Fényes Sz.–Szenes I.: A kikapós patikárius); Alfieri (Miller: Pillantás a hídról); Willy (Brecht: Mahagonny). Drámái: Balzac–Kaló F.–Wolf P.: Pajzán históriák (1980); Gyilkosság a szeretetotthonban (színmű, 1989).

KALÓ FLÓRIÁN – Heller Jenő (Maróti L.: Egy válás története)