# Fontos Magda

(Debrecen, 1927. júl. 14.– ): színésznő. Pályáját Debrecenben kezdte gyerekszínészként, majd az Ifjúsági Színház tagja lett. Közben az Apáthy stúdióban tanult. 1955-től 1965-ig az egri Gárdonyi Géza Színházban játszott. Egy évadot töltött a győri Kisfaludy, kettőt ismét az egri színházban. 1968-tól 1977-ig, nyugdíjazásáig a kaposvári Csiky Gergely Színház művésznője volt. Szubrett- és primadonna szerepekben aratott sikereket. F.Sz. Anna (Eisemann M.–Baróti G.: Bástyasétány 77); Daisy (Ábrahám P.: Bál a Savoyban); Denise (Hervé: Nebáncsvirág); Riquette (Ábrahám P.: Viktória).