# Jeszenszky Endre

(Somogyvár, 1925. febr. 11.– ): táncos, balettmester, jazztánc-tanár. A Szegedi Nemzeti Színház táncosa 1945–1949 között, majd az Operaház tagja 1950–51-ben. Iskolát nyitott, s itt a balettoktatás mellett jazztáncot is tanított, majd jégtáncosok és tornászok edzője volt. Magániskolája révén a hazai újjászülető modern táncélet egyik ösztönzője. 1974-től az Állami Artistaképző Intézet tanára, s az 1989-től újból meginduló modern táncpedagógus-képző tanfolyamok vezető tanára. Könyve: Balett (zsebszótár, 1992).