# Hetényi Pál

(Bp., 1935. júl. 24.– ): színész, filmszínész. 1961-ben végezte el a Hunnia Filmstúdió színészképző stúdióját. Pályáját az Egyetemi Színpadon kezdte amatőrszínészként, majd a Vidám Színpadon és a Honvéd Művészegyüttesben folytatta. 1970-től a kecskeméti Katona József, 1978-tól a Népszínházban, 1982-től a Nemzeti Színházban, 1985-től a zalaegerszegi Hevesi Sándor Színházban szerepelt. 1989 óta a Vigszínház tagja. Filmfőszerepek sorát játszotta el. Jászai Mari-díjas (1982). F.Sz. Tigris Brown (Brecht–Weill: Koldusopera); Csebutikin (Csehov: Három nővér); Petronius (Illyés Gy.: A kegyenc).