# New York-i Operettszínház (Jávor–Sárossy Színtársulat, 1947–1952)

1947-ben Sárossy Szüle Mihály Jávor Pállal érkezett az USA-ba, ahol színtárs.-ot alakítottak, amelynek az elnevezése változott. 1947. márc. 23-án a New York-i Webster Hallban mutatkozott be az ekkor még Bodán (Margit)–Sárossy Színtársulat a Két jómadár c. vígjátékkal. A továbbiakban Jávor–Sárossy, ill. New York-i Operettszínház néven működtek. Igazgató, rendező Sárossy Szüle Mihály lett. Karmester Horváth Gyula. A társ. tagjai voltak Jávor Pál, Mórocz Gabi, Emődy Margit, Bodán Margit, Király Manci, Nagyajtay György, Rackó Lívia, Rátkai István, Horváth Lajos, Iván Dezső. Műsorukat többnyire sikeres operettekből, vígjátékokból állították össze, mint Eisemann Mihály–Körössy Ferenc: Csak egy kislány van a világon; Fehér István–Erdélyi Egon: Tündérek a kaszárnyában; Fehér István–Vadady Albert: Aranytulipán; Goldfaden: Sulamith. Kiemelkedő jelentőségű előadása volt a társ.-nak és az amerikai m. színjátszásnak az 1948. márc. 15-én bemutatott Katona József Bánk bán c. drámája, amellyel 1848 centenáriumát ünnepelték meg. Rend. és főszereplő Sárossy Szüle Mihály, Melinda Emődy Margit volt. A 24 tagú társ. 30 amerikai városban aratott sikert klasszikus drámákkal.

NEW YORK-I OPERETTSZÍNHÁZ plakátja