# Poór Lili

(Mariancs, 1886. ápr. 15.–Kolozsvár, 1962. nov. 26.): színésznő. 1904-ben végezte a SzAk-t. 1907–08-ban a Modern Színház Cabaret-ban játszott. 1910-ben későbbi férje, Janovics Jenő a kolozsvári színházhoz szerződtette, amelynek több mint ötven évig vezető művésze volt, noha 1934–1940 között nem lépett színpadra. A század eleji m. filmgyártás úttörője. A II. világháború után a marosvásárhelyi Szentgyörgyi István Színművészeti Intézetben tanított, 1948–49-ben az intézmény dékánja is volt. Drámai szendéket, majd hősnőket formált meg mély átéléssel, klasszikus szövegmondással. Romániában érdemes művész és a Nép Művésze c. tüntették ki. A kolozsvári színház örökös tagja. F.Sz. Lady Anna (Sh.: III. Richárd); Júlia (Sh.: Rómeó és Júlia); Melinda, Gertrudis (Katona J.: Bánk bán); Karenina Anna (Tolsztoj); Éva (Madách I.: Az ember tragédiája); Vassza Zseleznova (Gorkij). – Ir. Jordáky L.: Janovics Jenő és P. L. Két színész arcképe (Bukarest, 1971).

POÓR LILI