# Rajz Ödön

(Csehipuszta, 1859. ápr. 14.–?): színész. 1877-ben kezdte pályáját. Vezető vidéki társ.-okban játszott. 1900–01-ben Pécsett, 1901–1903 között Miskolcon, 1903-tól 1905-ig Besztercebányán, 1906–07-ben ismét Pécsett szerepelt. 1909-től 1912-ig a bp.-i Népszínpad tagja volt. 1914-ben nyugalomba vonult, s Hódmezővásárhelyen telepedett le. Jellemszerepeket játszott, s rend.-ként is működött. F.Sz. Esze Tamás (Fényes S.: Kurucz Féja Dávid); Fox tábornok (Stone: Lotti ezredesei); Krisztyán Tódor (Jókai M.: Az aranyember).