# Kiss Törék Ildikó

(Petrozsény, 1945. szept. 24.– ): színésznő. Középiskolai tanulmányait Kolozsvárt végezte, majd a marosvásárhelyi Szentgyörgyi István Színművészeti Intézetben szerzett diplomát 1967-ben. Temesvárra szerződött, majd 1970-től a nagyváradi Állami Színház tagja, 1980–89-ben a m. tagozat művészeti vezetője. Drámai szerepek hosszú sorát játszotta el. Önálló pódiumműsoraival számos erdélyi és m. városban vendégszerepelt. F.Sz. Lida (Kohout: Ilyen nagy szerelem); Biri (Móricz Zs.: Nem élhetek muzsikaszó nélkül); Izabella (Sh.: Szeget szeggel); Nellie (Williams: Nyár és füst); Lovasné (Csurka I.: Nagytakarítás); Színésznő (Méhes Gy.: Egy csók, egy pofon). Előadóestjei: Gozsdu Elek: Anna-levelek (1971); Eminescu-est (1977); Kocsis I.: Árva Bethlen Kata (monodráma, 1978).