# Éliás Tibor

(Bp., 1953– ): énekes, előadóművész. Gencsy Sárinál tanult énekelni, majd hivatásos előadóművészi vizsgát tett. 1987-ben a kecskeméti Katona József Színházban Lehár Luxemburg grófja címszerepében debütált. 1991-ig a debreceni Csokonai Színház magánénekese. Nevéhez fűződik a Kálmán–Lehár operettparádé lemez kiadása. F.Sz. Hunyadi László (Erkel F.); Ravenswood Edgar (Donizetti: Lammermoori Lucia); Barinkay Sándor (ifj. J. Strauss: A cigánybáró).