# Tasnádi Ilona; Tasnády

(Bp., 1890. szept. 26.–Bp., 1971. dec. 17.): színésznő. A SzAk-t 1912-ben végezte el, s a Nemzeti Színház szerződtette. 1945-ben nyugdíjba vonult. 1932-ben örökös tagságot kapott. Eleinte érzelmes fiatal nőket, később klasszikus drámák hősnőit, m. darabok nagyasszony-, vj.-ok asszonyszerepeit játszotta. Szép hangja, finom megjelenése, elmélyült szerepformálása meghatározta művészetét. 1923-ban Farkas–Ratkó-díjjal is elismerték tehetségét. F.Sz. Hildegund (Harsányi K.: Ellák); Stuart Mária (Schiller); Kata (Sh.: A makrancos hölgy); Titánia (Sh.: Szentivánéji álom); Portia (Sh.: A velencei kalmár); Éva (Madách I.: Az ember tragédiája); Melinda (Katona J.: Bánk bán); Candida (Shaw); Tisza Ilona (Herczeg F.: Ocskay brigadéros).

TASNÁDI ILONA