# Gombos Ilona; Lengyelné

(Sajóbesenyő, 1936. ápr. 10.– ): színésznő. 1951-től a Faluszínház, 1959-től a komáromi Magyar Területi Színház, 1969 óta a kassai Thália Színház tagja. A színészi mesterség alapjait a Faluszínházban sajátította el, ahol folyamatosan bővültek és gazdagodtak színészi kifejezőeszközei. Ezeket később a nagyobb szerepek megformálásakor kamatoztatta. A komáromi egy.-ben főként a drámai művekben alakított lélektani szempontból kidolgozott jellemeket, melyek sora a kassai színházban érzékenyen megrajzolt figurák sorával teljesedett ki. F.Sz. Alvingné (Ibsen: Kísértetek); Yvonne (Cocteau: Rettenetes szülők); Eszter (Tamási Á.: Énekes madár); Warrenné (Shaw: Warrenné mestersége); Árva Bethlen Kata (Kocsis I.); Millerné (Schiller: Ármány és szerelem).