# Pétervári István

(Baja, 1929. aug. 20.–?, 1983. szept. 20.): rendező, színházigazgató. 1961-ben szerzett közgazdász diplomát, majd 1964-ben elvégezte a SzAk rendező-dramaturg szakát. 1966-ig a kecskeméti Katona József Színházban rendezett. 1966-tól 1981-ig a veszprémi Petőfi Színház ig.-főrend.-je, 1981-től 1983-ig, haláláig a győri Kisfaludy Színház igazgatója volt. 1965-től a Színházművészeti Szövetség tagja, 1976-tól haláláig elnökségi tagja. Külföldi és hazai, klasszikus és modern darabokat egyaránt jó stílusérzékkel vitt színre. 1975-ben Jászai Mari-díjat kapott. F.R. A. Tolsztoj: Rakéta; Bródy S.: A tanítónő; Williams: Az ifjúság édes madara; Száraz Gy.: III. Béla; Sh.: Sok hűhó semmiért; Mrożek: Emigránsok; Sütő A.: Káin és Ábel.