# Lenkei Zoltán

(Tiszanána, 1875. okt. 22.–?): színész, színházigazgató. 1893-ban lépett a színipályára ifj. Polgár Károlynál. 3 évig volt Makó Lajos titkára Szegeden, innen Krecsányi Ignác szerződtette. 1898-ban, akinél 7 évig dolgozott. 1904–1912 között a Vígszínház titkára volt. 1914-től 1916-ig Debrecenben, 1916–17-ben Aradon működött. 1917-ben Faludi Gábor a Városi Színházhoz szerződtette, amelynek 1921-ben ig.-ja lett. 1924-ben nyugalomba vonult. 1925-ben a Magyar Színház főpénztárosa, 1929-től a Belvárosi, 1932–34 között a Magyar Színház gazdasági főnöke volt. Ezután nincs róla adat.