# Ivánka Csaba

(Bp., 1948. ápr. 17.– ): színész, rendező. A Nemzeti Színház stúdiósaként végezte el a SzAk-t. Egy évadot a Gyermekszínháznál töltött, azután a szolnoki Szigligeti Színház szerződtette. 1982-től a Nemzeti Színház tagja. Közben felvételt nyert a SzAk rend. szakára is, amelyet 1987-ben végzett el. 1982-ben műszaki kollégáival megalakította a Topó Neurock Együttest, amellyel rendszeresen koncerteznek. Jászai Mari-díjas (1988). F.Sz. Hlesztakov (Gogol: A revizor); Lucifer (Madách I.: Az ember tragédiája); Torda táltos (Szörényi L.–Bródy J.: István, a király); Jézus (Balogh E.–Kerényi I.: Csíksomlyói passió). F.R. Csokonai V. M.: Az özvegy Karnyóné; Paul Valéry: A lélek és a tánc.