# Orosz Lujza

(Krasznahorvát, 1926. dec. 19.– ): színésznő. 1950-ben végzett a kolozsvári Magyar Művészeti Intézetben, de már 1948. szept.-től a kolozsvári Állami Magyar Színház tagja volt. 1950–1954 között a főiskolán beszédtechnikát tanított. 1977-ben nyugdíjba ment, de még a 90-es években is vissza-visszahívták különböző vendégszereplésekre. Játékát rendkívüli közvetlenség és szuggesztivitás jellemezte. A háború utáni színésznemzedék kimagasló egyénisége, aki tragikai és jellemszerepekben nyújtott sikeres alakításokat. F.Sz. Gertrudis (Katona J.: Bánk bán); Kisvicákné, Pepi néni (Móricz Zs.: Nem élhetek muzsikaszó nélkül); Zsuzsi (Barta L.); Olga (Csehov: Három nővér); Hekábé (Euripidész–Sartre–Illyés Gy.: A trójai nők); Családanya (Hszing Csi-en: A buszmegálló); Öregasszony (Spiró Gy.: Csirkefej).

OROSZ LUJZA