# Pálóczy László; Papolczy

(Nagyvárad, 1907. júl. 26.– ): színész. Párizsban tanulta a színészmesterséget, majd 1931-ben elvégezte a SzAk-t. 1931–1932-ben az Andrássy úti Színházhoz szerződött. 1932 és 1933 őszén a Vígszínházban, 1933–34-ben a Magyar Játékszín Kamaraszínházban, 1934–35-ben a Magyar Színházban, 1935–1937 között Szegeden játszott. 1937–38-ban a Belvárosi és a Művész, 1938–39-ben a Belvárosi Színház, 1939–40-ben a Dunaparti Színpad, 1940–41-ben a Magyar és Andrássy, 1941–42-ben az Andrássy, 1942–43-ban az Új Magyar, 1943–1946 között és 1947–48-ban a Vígszínház tagja volt. 1945-ben a Béke és a Művész Színházban is fellépett. 1948-ban Brazíliába költözött. 1951-ben szerepelt az Argentínai Magyar Nemzeti Színház előadásain. Jellemszerepeket alakított. 1937–1944 között több filmben is szerepelt. F.Sz. Prokesch (Rostand: A sasfiók), Timár Ferenc (Bókay J.: Szakíts helyettem); Tibor (Bókay J.: Ragaszkodom a szerelemhez); László (Vaszary G.: A meztelen lány); Browning Róbert (Besier: Ahol tilos a szerelem).