# Rajczy Lajos

(Bp., 1914. júl. 1.–Montreal, 1957. máj. 22.): színész. Katonaéveinek letöltése után a SzAk-n kapott 1939-ben diplomát. Rövid ideig Szegeden játszott, majd a Nemzeti Színház tagja lett. 1956-ban Bécsbe, később Kanadába emigrált, ahol öngyilkos lett. Robusztus alkata és egyénisége, erőteljes orgánuma, ízes beszéde drámai szerepekben érvényesült. Filmekben is játszott. 1953-ban kapott Jászai Mari-díjat. F.Sz. Caliban (Sh.: A vihar); Gyalu (Sh.: Szenivánéji álom); Balga (Vörösmarty M.: Csongor és Tünde); Claudius (Sh.: Hamlet); Bánk bán (Katona J.); Bódog Mihály (Háy Gy.: Az élet hídja); Ribin (Gorkij: Az anya).