# Kilyén Ilka

(Nagynyulas, 1954. nov. 6.– ): színésznő. 1977-ben végzett a marosvásárhelyi Szentgyörgyi István Színművészeti Intézetben, majd öt évig a temesvári Állami Magyar Színház tagja volt. 1982-ben átszerződött Marosvásárhelyre. Mély átéléssel alakít lírai szerepeket. F.Sz. Szonya (Csehov: Ványa bácsi); Yvette (Brecht: Kurázsi mama és gyermekei); Olivia (Sh.: Vízkereszt); Larissa Dmitrievna (Osztrovszkij: Hozomány nélküli lány).