# Bogya Róza; Bogyai

(?–?): énekesnő (szoprán). Erdélyben született. Bécsben és Itáliában folytatott énektanulmányokat. 1854–57-ben a Nemzeti Színház tagja, később Olaszországban aratott sikereket Rosa de Ruda néven. Fellépett Párizsban és Londonban is. Biztos intonációjú, erős, nagy terjedelmű hang, természetes játék jellemezte művészetét. F.Sz. Júlia (Bellini: Montecchi és Capuletti párt); Rosina (Rossini: A sevillai borbély).