# Bogár Gizi

(Bp., 1882. júl. 12.–Bp., 1962. aug. 18.): színésznő. Pályáját vidéki társ.-oknál kezdte. Az 1910-es évek közepén primadonna Sziklay Kornél Kis Színkörében, a Városligetben, majd 1916–17-ben Sziklay Érdekes Kabaréjának tagja. Annak megszűnte után Egerben, Pozsonyban és a felvidéki színházakban játszott. 1936-ban a Royal, 1940–42-ben az Erzsébetvárosi, az Óbudai Kisfaludy Színház tagja. 1945 után a győri Kisfaludy Színházban szerepelt 1955-ig, visszavonulásáig. Az Ódry Árpád Színészotthon lakója volt, egy utcai balesetben vesztette életét. F.Sz. Xénia (Buttykay Á.: Ezüst sirály); Gábor diák (Huszka J.: Gül Baba); Postás Milka (Zeller: A madarász); János vitéz (Kacsoh P.); Klugerné (de Fries K.: Budapest–Wien); Hochstetten Camilla (Buday D.: Rozmaring a betyárgróf); Bodolay bárónő (Sándor J.: Bécsi gyors).