# Udvarhelyi Sándor

(?–Bp., 1885. nov. 14.): énekes (basszus), színész. Udvarhelyi Miklós öccse. 1834-ben tűnt fel Kolozsvárott. 1835–37-ben a budai Várszínház tagja. 1837–39-ben, 1843–1847 között, 1850-től 1873-ig a Pesti Magyar, majd a Nemzeti Színház kórusának tagja és segédszínésze. 1839–1843 között Kassán és Kolozsvárott játszott és énekelt, 1848–49-ben részt vett a szabadságharcban. F.Sz. Launay (Des Arnould-Fournier: Vasálarcos); Ferkó (Ruzitska J.: Béla futása); Cifra Jancsi (Eötvös J.–Szigeti J.: Viola).