# Markos György

(Bp., 1946. júl. 22.– ): előadóművész, parodista. Édesapja Alfonzó volt. Markos György az Eötvös Loránd Tudományegyetem Bölcsészettudományi Karán végzett 1971-ben. Ekkor lépett először színpadra a Thália Színházban. 1974 után külföldön élt és dolgozott. 1982-ben Nádas Györggyel megnyerték a II. humorfesztivált. Azóta a Mikroszkóp Színpadon szerepelnek. Számaik nagymértékben az improvizációra épülnek, s szinte mindig a közelmúlt eseményeivel-történelmével foglalkoznak. Több nagy sikerű lemezük és kazettájuk jelent meg.