# Mihály Károly

(Majtény, 1886. aug. 17.–?): színész, rendező. Pályáját 1904-ben kezdte Krecsányi Ignác társulatában. Karakterszerepeket játszott és humorérzékével hívta fel magára a figyelmet. Az I. világháborúban tizedesként harcolt, orosz fogságba esett. Hazatérése után Erdélyben Gáspár Jenő, Hevessy Miklós, Szabadkay József társ.-ainak tagja immár nemcsak színészként, hanem gyakran rend.-ként is. F.Sz. Bóni (Kálmán I.: A csárdáskirálynő); Zülfikár (Huszka J.: Gül Baba); Nagy István (Szigligeti E.: A lelenc); Puzsér (Molnár F.: A doktor úr).