# Fillár István

(Csorna, 1926. ápr. 5.–Bp., 1989. máj. 20.): színész. 1951–52-ben a Nemzeti Színház ösztöndíjasa volt, majd 1953-ban elvégezte a SzAk-t esti tagozaton. 1953-tól 1956-ig a szolnoki Szigligeti Színház tagja volt. 1963-ig a kaposvári Csiky Gergely, 1967-ig a Miskolci Nemzeti Színházban szerepelt. 1967-től haláláig a Madách Színház művésze volt. Alaposan kidolgozott epizód- és karakteralakítások fűződnek nevéhez. 1960-ban Jászai Mari-díjat kapott. F.Sz. Miller (Schiller: Ármány és szerelem); Oszip (Gogol: A revizor); Švejk (Brecht: Švejk a második világháborúban); Frangepán László (Háy Gy.: Isten, császár, paraszt).