# Paudits Béla

(Bp., 1949. aug. 19.– ): színész. A SzAk elvégzése után 1971-ben a József Attila Színházba szerződött. 1974–1984 között a Madách Színház tagja volt. Öt évig szabadfoglalkozású színművész, ezalatt 1986-ban diplomát szerzett a Vendéglátóipari Főiskolán. 1989-től rendszeresen szerepelt a Madách Színházban, jelenleg az USA-ban él. Magasfokú mozgáskultúra, remek hang jellemzi előadásmódját, született musicalszínész. Önálló show-műsorokat állít össze, rendezéssel is foglalkozik. Gyakran szerepelteti a televízió is. Jászai Mari-díjas (1993). F.Sz. Longaville (Sh.: Lóvátett lovagok); Oxenby (Storey: Az öltöztető); Kalmár Béla (Spiró Gy.: Kalmárbéla); Quaxo (Eliot–Lloyd Webber: Macskák); Bábu (Sobol: Gettó); József (Lloyd Webber: József és a színes, szélesvásznú álomkabát); Konferanszié (Kander–Ebb: Kabaré). Önálló műsorai: Hölgyek, urak lehet, lehet; Pardon, hogy bocsánat; Az úgynevezett régi, jó világban. F.R. Kettecskén (1987).