# Ney Dávid

(Várpalota, 1842. febr. 12.–Bp., 1905. aug. 31.): énekes (basszbariton). Énektanulmányait Lombardiában folytatta, ahol frontszolgálatot teljesített. Leszerelése után Bécsben a Carltheater énekese lett. Pályafutása kezdetén Győrött népszínművekben lépett fel. 1874-ben Richter János szerződtette a Nemzeti Színházhoz, ahol az Operaház megnyitásáig karkötelezettséges magánénekesként működött. 1884-től haláláig az Operaház tagja maradt. Elsősorban Wagner-szerepeivel (Hans Sachs, Wotan) tűnt ki, de ugyancsak kiváló volt Sarastro és Petur bán alakítójaként. Fellépett Erkel Ferenc István királyának címszerepében is.

NEY DÁVID