# Turpinszky Béla, dr.

(Léva, 1931. dec. 10.– ): énekes (tenor). Jogi tanulmányaival párhuzamosan Réti József, Maleczky Oszkár, Svéd Sándor növendéke volt. 1957–1986 között az Operaház magánénekese. Wagner tenorszerepeiben rendszeresen vendégszerepelt az akkori NSZK számos operaházában. 1974-ben Liszt Ferenc-díjjal tüntették ki. F.Sz. Sid (Britten: Albert Herring); Siegmund (Wagner: A walkür); Siegfried (Wagner: Siegfried, Istenek alkonya); Stolzingi Walter (Wagner: A nürnbergi mesterdalnokok).