# Garas Márton

(Banjaluka, 1881–Bp., 1930): színész, rendező, filmrendező. A SzAk-t 1906-ban végezte el. 1906. márc.-tól 1907. ápr.-ig a Thália Társaság előadásain szerepelt. 1907–08-ban a Magyar Színház, 1908-tól 1910-ig a Modern Színpad Kabaré tagja volt. 1910-ben Feld Irén Kamarajáték társ.-ában, 1911-ben Berlinben, 1912-ben az Új Színpadon játszott. 1915 tavaszán és nyarán Kolozsvárott, 1916-tól Bp.-en, 1919–1921 között a Corvin gyárban, később Németországban dolgozott mint filmrend. 1924-ben a Belvárosi Színházban rendezett, s ugyanebben az évben visszatért Berlinbe. Jellemszerepeket formált meg. F.Sz. Egdal (Ibsen: A vadkacsa); Zoltán (Földes I.: A császár katonái); Metternich (Rostand: A sasfiók). F.R. Tolsztoj–Nozière–Savoir: A Kreutzer szonáta.