# Regős Klára; Reizmann

(Bp., 1917. márc. 22.– ): színésznő. 1938-ban végezte el a SzAk-ot. Édesanyja, Gerlaki Hermin a kolozsvári színház primadonnája volt a század elején. Pályáját a Vígszínházban kezdte 1945-ben. 1956-ig a fővárosban és vidéken előadóművészként dolgozott. 1957–1963 között Chilében és Brazíliában önálló előadóesteket tartott. 1963-tól Izraelben m. nyelvű társ.-oknál karakterszerepeket játszott. A hetvenes években betegsége miatt visszavonult a színpadtól.