# Ráday Gedeon gr.

(Pest, 1806. jún. 23.–Bp., 1873. júl. 12.): reformpolitikus, színigazgató. 1838–1840 között a Pesti Magyar Színház választmányának alelnöke, maga is jelentős részvényjegyző. 1840–43-ban a „kormányzó választmány” tagja, közben, 1840. dec.-től 1841 húsvétjáig ig.-ja. 1844-ben ő volt a Nemzeti Színház „országos főigazgatója”, mellette, 1847-től, Bajza József látta el a szakmai, aligazgatói teendőket. Az abszolutizmus idején, 1855-től 1860-ig mint „műigazgató” állt a színház élén. 1866–1869 között a Nemzeti Színházi Bizottmány alelnöke, végül, 1869-ben, ideiglenes intendánsa.