# Sugár Gyula

(Bp., 1890. nov. 22.–?, 1944. nov.): színész. Rákosi Szidi színiiskoláját 1908-ban végezte el. A Jardin de Paris-ban és a Budapesti Színházban lépett fel. 1911–12-ben Ungvárott, 1912–13-ban Szabó Ferenc társ.-ában, 1914–15-ben Sopronban, 1915–16-ban Szabadkán és Makón, 1916-tól 1926-ig Szegeden, 1927–1929 között Pécsett játszott. 1939-ig kisebb társ.-okban vidéken működhetett. 1936–37-ben Tóvári Pál egy.-ének színésze és rend.-je volt. Operettek bonvivánszerepeit formálta meg. F.Sz. Hejehuja báró (Ascher); Achmed bej (Fall: Sztambul rózsája); Radjami maharadzsa (Kálmán I.: Bajadér).