# Bata Ibolya

(Debrecen, 1939. jan. 4.– ): jelmeztervező. 1963-ban szerzett diplomát a bp.-i Iparművészeti Főiskolán. Előbb a győri Kisfaludy Színház tagja, majd a kaposvári Csiky Gergely Színház jelmeztervezője volt 1964–67 között. Ezután a Magyar Televízió munkatársa lett. Anyagok, technikák, korok, stílusok és azok ruháinak alapos ismerete jellemzi tervezői és kivitelezői működését. F.T. Sh.: Antonius és Cleopatra; Katona J.: Bánk bán; Görgey G.: Rokokó háború; Donizetti: Don Pasquale.