# Bóbita Bábszínház

a Pécsi Nemzeti Színház bábtagozata. Az egy. 1961 őszén alakult, és fennállásának húszéves évfordulóján, 1981. jan.-ban vált hivatásos bábszínházzá. Évente mintegy százötven előadást tart székhelyén, Baranya megyében és az ország távolabbi pontjain. Fennállása óta számos külföldi turnén vett részt. Rendszeres szereplője a Pécsi Nyári Játékoknak. A gyerekeknek szóló előadások mellett gyakran mutat be különféle műfajú felnőttprodukciókat is.