# Németh P. István

(Magyarcsernye, 1922. aug. 22.–Újvidék, 1985. ápr. 20.): színházigazgató. Pályáját újságíróként kezdte, majd szerk. volt az Újvidéki Rádióban, ahol hangjátékokat is rendezett. A Fórum Könyvkiadó főszerk.-je volt. 1973-tól tíz éven át az Újvidéki Színház ig.-ja, 1983-tól 1985-ig, haláláig az újvidéki Sterija Játékok – jugoszláv színházi fesztivál és intézmény – ig.-ja. Érdeme a színház arculatának kialakítása, szervezeti stabilitásának megteremtése. Nevéhez fűződik a korszerű műsorpolitika és játékstílus megalapozása. Jóérzékű színházvezetésének bizonyítéka a legjobb jugoszláv rendezők szerződtetése mellett Harag György állandó alkalmazása. – Ir. Tolnai O.: N. I. (Híd); Vébel L.: N. I. (1985/5).