# Kőmíves Imre; Csobánszky

(Bodajk, 1839. okt. 1.– ?, 1921): színész, énekes. 1858-ban lett színész, és 1908-ig járta a vidéki színpadokat. Operettben és népszínműben voltak sikeres alakításai. Szerk. a Súgó c. lapot 1872-ben Pécsett. Több színdarabot írt. Publicisztikai írásai az ország számos napilapjában megjelentek. F.Sz. Fodrák Mihály (Szigeti J.: Csizmadia mint kísértet); Gáspár apó (Planquette: A corneville-i harangok). F.M. A zsidó honvéd (1868); Jön az üstökös.

M.A. 1859: Futó; 1859–60: Szuper Károly; 1861: Győr; 1862: Gárdonyi Antal–Lossovi; 1863: Bíró; 1865: Debrecen; 1866: Aradi Gerő; 1868: Miskolc; 1870: Völgyi György, majd Szeged; 1871: Miklósy Gyula, Sztupa Andor, Szuper Károly; 1875: Balogh György; 1877: Győr; 1878: Völgyi György, Miskolc; 1879: Kassa; 1880: Losonc, Arad; 1882: Szegedy Mihály; 1883: Bogyó Alajos; 1899: Zoltán Gyula; 1900: Kárpáthy György. Igazgatóként: 1868: Pécs, Nagyvárad, Városligeti Színkör; 1869: Debrecen; 1876: Tab.