# Verebes Károly

(Kokand, 1920. ápr. 22.–Bp., 1987. dec. 7.): színész. 1945 után kezdte a pályáját a Pódium Kabaréban. 1949–1953 között az Ifjúsági Színház művésze. Húsz esztendeig A Magyar Néphadsereg Színházában, ill. a Vígszínházban játszott. 1973-tól haláláig a Thália Színház művésze volt. Gyakran szerepelt az Irodalmi Színpad műsoraiban. F.Sz. Medvegyenko (Csehov: Sirály); Jean (Strindberg: Júlia kisasszony); Sztravinszkij doktor (Bulgakov–Elbert J.–Kazimir K.: Mester és Margarita); Konfucius (Shaw: Vissza Matuzsálemhez).