# Oláh Csilla

(Miskolc, 1961. júl. 5.– ): táncosnő. Az ÁBI-ben 1980-ban szerzett balettművész diplomát, majd az Operaház tagja lett. Kimagasló technikájú demi-karakter táncosnő, aki hatalmas repertoárt táncol. F.Sz. Kislány (Dantzig: Emlékmű egy halott fiúért); Kényeske (Vinogradov: Hamupipőke); Coppélia (Harangozó Gy.); Florina (Róna V.: Csipkerózsika); Paraszt pas de deux (Lavrovszkij: Giselle); Nápolyi tánc (Messzerer: A hattyúk tava); főszerep (Kylian: D-dúr szimfónia).