# Török Katalin

(Kolozsvár, 1930. júl. 9.– ): színésznő. 1965-ben végzett a marosvásárhelyi Szentgyörgyi István Színművészeti Intézetben, és előbb a szatmárnémeti, majd 1957. aug.-tól a kolozsvári társ.-hoz szerződött, amelynek 1986-ig, nyugdíjazásáig tagja maradt. Karakterszerepek hosszú sorát játszotta el, főként az élet megtiportjait, a keservekkel, gondokkal küszködő asszonyokat. Érzelmi telítettség és szikár kifejezőeszközök jellemzik alakításait. F.Sz. Nelly (Barta L.: Szerelem); Kocsma Jenny (Brecht–Weill: Koldusopera); Adela (Baranga: Jámborlelkű Szent Flórián); Vinczéné (Bálint T.: A sánta angyalok utcája); Aneta Duduleanu (Kiriţescu: Szarkafészek).