# Palotai Erzsi

(Nagyvárad, 1907. szept. 24.–Bp., 1988. aug. 19.): előadóművész, író, műfordító. Pályáját sanzonénekléssel kezdte a Terézkörúti Színpadon. 1945 után a Pódium Kabaré, később a Vígszínház tagja. 1956-ban volt első önálló estje a Petőfi Színházban. Ezután csak önállóan szerepelt. Előadásmódját a világos, átgondolt szövegértelmezés jellemezte. Főként kortárs költők, írók műveit adta elő. Cseh nyelvből fordított is. 1958-tól jelentek meg prózai írásai. Könyvei: Szerelem, fájdalom (regény, 1958); Igen (regény, 1971); Költők, versek, találkozások (emlékezések, 1974); Karambol (elbeszélések, 1978); Arcok fényben és homályban (1987).

PALOTAI ERZSI