# Bángyörgyi Károly

(Komárom, 1916. máj. 26.–Debrecen, 1980. szept. 29.): színész. 1938-ban végzett a SzAk-n. Néhány alkalmi szereplést leszámítva – Magyar Színház, Belvárosi Színház – 1951-től vidéken játszott rendszeresen. 1951–69-ben a debreceni Csokonai Színház tagja volt. 1969–72-ben a Szegedi Nemzeti, 1972–77-ben a Békés Megyei Jókai Színháznál volt szerződése. 1977-ben visszatért Debrecenbe. Próba közben érte a halál. Negatív hősöket, intellektuális jellegű karaktereket alakított. Jászai Mari-díjas (1961). F.Sz. Görgey (Illyés Gy.: Fáklyaláng); Lucifer (Madách I.: Az ember tragédiája); III. Richárd (Sh.); Főúr (Shaw: Sosem lehet tudni).