# Kaunitz Ervin

(Bp., 1937. júl. 14.– ): díszlettervező. A bp.-i Iparművészeti Főiskolán szerzett diplomát 1961-ben. Egy évig a győri Kisfaludy, 1962–63-ban a Szegedi Nemzeti Színház tagja volt, ezt követően a Magyar Televíziónál dolgozott. Olykor vendégként színházak számára is tervez. Színpadképeit a pontos grafikai megközelítés jellemzi. 1967 óta egyéni és csoportos képzőművészeti kiállításokon is szerepel. F.T. Achard: Az ostoba lány; Gyárfás M.: Egy nő, akinek lelke van.