# Csiszár Nándor

(Bp., 1936. szept. 4.– ): színész. Pályáját 1952-ben kezdte a Ganz-Mávag munkás-színjátszócsoportban. 1958-ban elvégezte a Népművelési Intézet Színjátszó Akadémiáját. 1958–61-ben az Állami Déryné Színház tagja volt. 1961-ben a veszprémi Petőfi Színházhoz szerződött, itt kapott színészi minősítést 1964-ben. 1966-tól 1978-ig a Miskolci Nemzeti, 1978–1986 között a Békés Megyei Jókai Színház művésze volt. 1986-tól a kecskeméti Katona József Színházban játszik. Zenés és prózai művek karakterszínésze. F.Sz. Poulard (Fall: Pompadour); Nicia (Machiavelli: Mandragora); Zuboly (Sh.: Szentivánéji álom).