# Kardos G. György

(Bp., 1925. máj. 10.– ): író, dramaturg. 1955–56-ban a győri Kisfaludy Színház tagja volt. Ezután a Magyar Rádió munkatársa lett. 1958-tól 1965-ig, majd 1972–74-ben az Állami Bábszínház dramaturgja. József Attila-díjas (1978). Főbb bábszínpadi adaptációi: Szabó M.: Tündér Lala; Tersánszky J. J.: Misi mókus vándorúton; Hegedűs G.: Fehérlófia; Gernett: Az engedetlen kiskacsa; Swift: Gulliver Liliputban. F.M. Avraham Bogatir hét napja (1968); Hová tűntek a katonák? (1971); A történet vége (1977); Villon és a többiek (1978); Jutalomjáték (1993).