# Tánczos Tibor

(Szentgotthárd, 1923. febr. 24.–Veszprém, 1979. jún. 28.): színész. Az 1946-os pályakezdés után több vidéki színház tagja volt. Közben 1955-ben elvégezte a SzAk-t is. 1962-től 1964-ig a veszprémi Petőfi, 1964-től 1970-ig a győri Kisfaludy, majd 1970-től haláláig ismét a veszprémi színház művésze volt. Drámai alakításaira a szenvedélyek mély átélése volt jellemző. 1970-ben Jászai Mari-díjat kapott. F.Sz. Porfirij (Dosztojevszkij: Bűn és bűnhődés); Pierre (Tolsztoj–Piscator: Háború és béke).