# Kormos Lajos

(Székesfehérvár, 1910. febr. 13.–Szeged, 1972. dec. 4.): színész, színházigazgató. Rózsahegyi Kálmán színiiskolájában tanult. Pályáját a Magyar Színházban kezdte, majd vidéki színházaknál játszott. 1945 után a győri, majd a pécsi színház ig.-ja volt. Ezután a Szegedi Nemzeti Színházban játszott. Jelentős karakterszerepeket alakított. 1958-ban Jászai Mari-díjat, 1962-ben érdemes művész kitüntetést kapott. F.Sz. Szakhmáry Zoltán (Móricz Zs.: Úri muri); Orsino (Sh.: Vízkereszt, vagy amit akartok); Báró (Gorkij: Éjjeli menedékhely); Versinyin (Csehov: Három nővér); Roebuck Ramsden (Shaw: Tanner John házassága); Dr. Szegilongi (Hubay M.–Vas I.–Ránki Gy.: Egy szerelem három éjszakája).