# Kaposvár színészete

az első hivatásos színielőadást Balog István társ.-a tartotta 1827. jún. 30-án. 1888-ig az évenként a városba érkező társ.-ok játszottak, így pl. 1832-ben a Dunántúli Színjátszó Társaság, 1839–40-ben Fekete Gábor, 1855-ben Újfalussy Sándor, 1865–66-ban Bényei István, 1872-ben Szuper Károly, 1876-ban Miklósy Gyula, 1886–1902 között Somogyi Károly társ.-a. 1886-tól 1899 őszéig, ill. 1902-től 1905-ig – ekkor Nádassy József az ig. – Kaposvár a pécsi színészek nyári állomáshelye volt. A város fontosabb játszóhelyei: 1869–1881 között A Szarvas kerti aréna, 1883-tól 1911-ig a Sétatéri színkör. Az 1400 nézőt befogadó kőszínház 1911. szept. 2-án nyílt meg. Az épületet Magyar Ede és Stahl József tervezte. 1949-ig állandó társulattal nem rendelkezett, a stagionék, ill. a vidéki színikerületekben mozgó társ.-ok néhány hetes állomáshelye volt. 1948–1955 között Kaposvár színészete a Pécsi Nemzeti Színház tájkerületéhez tartozott. Az 1955–56-os évadtól Csiky Gergely Színház néven játszik. – Ir. Rassy T.: A vándorbottól a kőszínházig (kézirat).