# Galambos György

(Kuntelep, 1922. jan. 1.– ): színész. A kolozsvári SzAk elvégzése után pályáját Nagyváradon kezdte. 1948-ban Magyarországra települt, és a Szendrő József vezette Pécsi Nemzeti Színház szerződtette. 1960–1962 között a Miskolci Nemzeti Színház művésze, 1964-től 1985-ig ismét a Pécsi Nemzeti Színházban játszott. A szelíd visszahúzódó, a határozatlan ember karakterszerepei álltak hozzá a legközelebb. F.Sz. Kuligin (Csehov: Három nővér); Ferenc barát (Sh.: Sok hűhó semmiért); Brownlow (Dickens: Twist Oliver); Vencel király (Jarry: Übü király).