# Juhász József

(Kemecse, 1908. júl. 4.–Toronto, Kanada, 1974. jún. 23.): színész. A SzAk elvégzése után 1930-ban a Nemzeti Színház szerződtette, ahol karakterszerepekben, humoros alakításokban remekelt. A negyvenes évek elején az Új Magyar Színház tagja volt. A II. világháború után egy ideig nem léphetett színpadra. Vidéken cirkuszi bohócként működött. 1949-ben ismét szerződtette a Nemzeti Színház, 1956-ban külföldre távozott. Ausztriában m. társulatot szervezett, de Kanadába kerülve kénytelen volt felhagyni a színészettel. 1938-ban Farkas–Ratkó-díjjal tüntették ki. Az 1930–1940 közötti években több filmben is játszott. Jellemkomikus volt, a vidéki élet jellegzetes figuráit hitelesen karikírozta. F.Sz. Claudius (Sh.: Hamlet); Balga (Sh.: Szentivánéji álom); Matyi (Gárdonyi G.: A bor); Tagliazoni (Hauptmann: És Pippa táncol).