# Virág(h) Lajos

(Temesvár, ?–Temesvár, 1952): színész. Szülővárosa társ.-ában kezdte pályafutását az 1919–20-as évadban. 1926-tól kezdve többek között Fekete Mihály együttesében, majd 1949–50-ben a sepsiszentgyörgyi Állami Magyar Színházban játszott. Jelentős szerepeket kapott Katajev: Bolondos vasárnap; Kanin–Garson: Ócskavas nagyban; Szigligeti E.–Móricz Zs.: Csikós; Gorkij: Vassza Zseleznova című darabjában. 1951-ben szakított a társ.-tal, és Temesvárra ment. A következő évben öngyilkosságot követett el.