# Aágh Ilona; Ágh

(Kenyhec, 1869. márc. 2.–?): színésznő, igazgató. 1885. nov.-ben mint operett- és népszínműénekes került a pályára, Miklósy Gyulánál Szatmáron. Egy év múlva áttért a fiatal hősnő és szende szerepkörre. Debreceni és székesfehérvári évek után 1888-ban nőül ment Veszprémi Jenőhöz, s annak haláláig együtt járták az országot. 1895-ben átvette férje társ.-ának vezetését, s 1898. ápr.-ig ig.-ként működött. Később elsőosztályú vidéki társ.-oknál anyaszerepeket játszott, majd a Népszínház-Vígoperában, később Feld Zsigmond Városligeti Színházában szerepelt. 1912-ben a Nemzeti Színház kötelékébe lépett. Itt működött nyugdíjazásáig, 1923. okt. 1-jéig. F.Sz. Éva (Madách I.: Az ember tragédiája); Portia (Sh.: A velencei kalmár); Tímea (Jókai M.: Az aranyember); Lady Anna (Sh.: III. Richárd); Johanna (Rákosi J.: Endre és Johanna); Dianne (Bisson: Válás után); Fejedelemasszony (Hervé: Nebáncsvirág).

M.A. 1885–86: Szatmár; 1886–87: Debrecen; 1887–88: Székesfehérvár; 1888–89: Miskolc; 1889–90: Jeszenszky Dezső; 1890–1895: Veszprémi Jenő; 1898–99: Pesti Ihász Lajos; 1899–1902: Tiszay Dezső; 1902–1903: Szalkai Lajos; 1903–06: Szendrey Mihály; 1906–07: Farkas Ferenc 1907–08: Népszínház-Vígopera; 1908–09: Baróthy Rezső; 1909–1912: Feld Zsigmond (Fővárosi Városligeti Színház); 1912–1923: Nemzeti Színház. Igazgatóként: 1895: Szolnok; 1895–96: Nagyszombat; 1896: Besztercebánya; Nagykároly, Losonc, Léva, Kisvárda; 1896–97: Besztercebánya; 1897: Sátoraljaújhely, Nagykároly, Zilah, Szilágysomlyó, Segesvár, Erzsébetváros, Kisvárda, Pancsova, Halas; 1897–98: Bonyhád; 1898: Kaposvár, Dombóvár, Csurgó, Nagyatád.